Jézus Krisztus Szupersztár

Rockopera

Zene: Andrew Lloyd Webber
Dalszövegek: Tim Rice
Szövegkönyv: Tim O'Horgan
Fordította: Miklós Tibor

Szövegkönyv

Minden gondjuk az ég

Júdás:
A kép már kitisztult,
És jól láthatod
Hova visz,
Merre tart ez az út.
Dobd el mítoszát!
Úgy nézd embered,
S látod majd,
Honnan jött,
Mivé lett!
Jézus!
Te hittél Istennek
De azt is elhitted,
Mit rólad hirdetnek,
Mert elszédít a szó!
A jót, amit tettél,
Majd elfújja a szél,
A legendád már fontosabb,
Mint egykor volt a cél!
Hallod Jézus, nekem nem tetszik ez!
Arra kérlek csupán,
Hallgass ma meg!
Emlékezz rá, 
Hogy mindig én voltam a jobb kezed!
Egy nap gyűlöl majd, meglásd,
Mind, ki most Messiásnak lát!
Hitvány alak lesz, ki most még szent!
Utunk kezdetét én nem feledtem,
Hogy hittünk akkor egy jobb életben!
Ember voltál, de Isten lettél köztünk végül már.
Ó, s ne hidd, hogy bennem már nem él,
Mindaz, mit tőled kaptam én
Mégis úgy tűnik, hogy messze jársz!
Názáret, e nagy fiad,
Múltjával most birkózhat.
József mellett hol kavart ekkora szart?
Asztalt, ládát, székeket
Készített a jó gyermek,
Nem csinált ő senkinek gondot és bajt!
Hallod Jézus,
Vajon emlékszel még,
Honnan jöttél, és ki állt mögéd?
Nézd az elnyomást,
Érezd a terhet,
Mitől görnyed itt a nép!
Engem rémít a tömeg
Félek, hogy túl messzire megy
És akkor tudhatod, hogy ránk mi vár
Tudod jól
Halál!!! Halál!!!
Hallod Jézus,
Érzem közel a baj,
Lásd az ember csupán élni akar.
Vannak híveid, de mind vakok, 
Ne várj itt tőlük semmi jót.
Minden gondjuk már az ég!
Itt csak testben vannak rég!
Lásd az egész végül mivé vált?!
Miért lett rossz, mondd hát!
Ó! Ó! Ó! Ó! Ó!
Jézus mondd el!
Figyelj rám!
Azt kérem, hallgass végig!
Egyszer hallgass meg!
Válaszolj nekem!
Kérlek!
Siessek is Jézus?
Válaszolj nekem, kérlek!

Hogy lesz hát?

Kórus:
Hogy lesz hát?
Mi az, ami közeleg?
Mondd meg hát,
Mi az, ami közeleg.
Hogy lesz hát,
Mi az, ami közeleg,
Mondd meg hát,
Jó-e ami közeleg.
(2x)
Jézus:
Miért kell azt tudnotok?
Félek, úgysem értenétek.
Nem lesz könnyebb semmivel.
Olyan messzi még a holnap.
Élni most a mának kell!
Kórus:
Hogy lesz hát?
Mi az, ami közeleg?
Mondd meg hát,
Mi az, ami közeleg.
Hogy lesz hát,
Mi az, ami közeleg,
Mondd meg hát,
Jó-e ami közeleg.
Jézus:
Szánalmas gyönge nép!
Vajon mért gyötör sorsod?
Nem lesz könnyebb semmivel!
Nézz az előttünk álló útra!
Ne kérdezd, mert itt visz el!
Kórus: 
Hogy lesz hát?
Mi az, ami közeleg?
Mondd meg hát,
Mi az, ami közeleg.
Hogy lesz hát,
Mi az, ami közeleg,
Mondd meg hát,
Jó-e ami közeleg.
Mária Magdolna:
Forró vagy, hűsítem arcod!
Forró vagy, hűsítem arcod!
(4x)
Engedd hát, hogy hűsítsem arcod!
Jézus:
Jó, ez jó Mária!
Látod, szól a szomjas népség!
Kérdés kérdés hátán már!
Amíg ti most választ lestek.
Eljön, és csak nála vár.
Kórus: 
Hogy lesz hát?
Mi az, ami közeleg?
Mondd meg hát,
Mi az, ami közeleg.
Hogy lesz hát,
Mi az, ami közeleg,
Mondd meg hát,
Jó-e ami közeleg.
Júdás:
Számomra érthetetlen.
Túl rejtélyes, hogy egy szajha nő
Így becézzen!
S épp téged, mesterem.
Ha csupán szórakoztat, 
Még csak hagyján!
De hogy cirógasson?!
Csókoljon?!
Ez túlzás - szerintem -.
Rossz fényt vet rád, 
el kell, hogy mondjam!
Hozzád mindez méltatlan!
Még másról tanítasz, 
a bűnnek ellenállni amúgy sem könnyű!
S nekünk nem megy semmiképp,
ha rossz példát mutatsz!
Jézus:
Mit beszélsz így, ki vagy te mondjad?!
Mért beszélsz így, hagyjad őt csak!
Mért van útban? Sohase bántott!
Mért gyűlölöd? Sohase bántott!
Jobb lesz, ha hallgatsz!
Gondolj csak arra, te sem vagy tiszta!
Hagyd békén hát!
Meglepő, hogy éppen te!
Ne értsd meg és ne lásd be. 
Egy ember sincs köztetek
ki értené, mit mért teszek.
Kórus:
Mért beszélsz így, ezt mire véljük?
Mért beszélsz így, ezt mire véljük?
Nem mondhatsz ilyet!
Nem mondhatsz ilyet!
Jézus:
Nincs senki, nincs senki!

Minden jól van

Mária Magdolna:
Próbáld meg ma este feledni a gondot,
Törnöd magad miért is kell?
Hidd el, hogy minden nagyon jól van,
Minden megy jól.
Most egy jót aludni többet ér,
Hagyd, hogy menjen a világ,
Hagyd szegényt!
Pihenj hát, s nyugtató, szelíd, 
mély álmot hoz majd az éj.
Apostolok feleségei:
Minden nagyon jól van,
Minden nagyon jól van.
Mária Magdolna:
Én majd elcsitítlak, gyöngéden és lágyan
Bedörzsölöm homlokod.
Érezd, hogy minden nagyon jól van, 
minden oly jó.
Ez a drága balzsam édes, hűs,
Máris enyhül tőle benn a tűz,
Hunyd le hát két szemed és a gondokat holnapra űzd!
Apostolok feleségei:
Minden nagyon jól van,
Minden nagyon jól van.
Júdás:
Hé! Hé!
Asszony, ez a balzsam tengernyi sok pénz volt!
Mit kap így tőlünk a sok szegény?!
Kényelmének ára sokak éhhalála!
Ez a kis olaj százaknak kenyér.
Ínség és éhség, nyomor és szükség,
Egymáshoz nőtt, mint csont, bőr és haj!
Mária Magdolna:
Próbáld meg ma este feledni a gondot.
Törnöd magad miért is kell?
Hidd el, hogy minden nagyon jól van, minden megy jól!
Most egy jót aludni többet ér!
Hagyd, hogy menjen a világ, hagyd szegényt!
Pihenj hát, s nyugtató, szelíd, mély álmot hoz majd az éj.
Apostolok feleségei:
Minden nagyon jól van,
Minden nagyon jól van.
Jézus:
Akármit is tennék, nem változna semmi,
Túl sok itt a szűkös sors!
Épp úgy, ahogy gazdag, szegény is lesz mindig,
Tekints tovább, nézd a jót!
Gondolkozz, míg értesz!
Láss, amíg még nézhetsz! 
Addig jó… Addig lesz jó neked, amíg látsz!
Mária Magdolna:
Én majd elcsitítlak, gyöngéden és lágyan
Bedörzsölöm homlokod.
Érezd, hogy minden nagyon jól van, minden oly jó.
Ez a drága balzsam édes, hűs,
Máris enyhül tőle benn a tűz.
Hunyd le hát két szemed, és a gondokat holnapra űzd…
Apostolok felségei:
Hunyd le hát két szemed, és a gondokat holnapra tedd!
Hunyd le hát… hunyd le hát, hunyd le hát fáradt szemed!

Túl messzire ment

Kajafás:
Túl messzire ment, ebből baj lesz még.
Annás:
Nem sok vizet zavar! Kajafás, hagyjuk őt!
Egy hőzöngő, egy rossz hívő.
Majd ráunnak hamar.
Kajafás:
Jézus veszélyt jelent!
Te azt mondod, hogy hagyjuk őt.
De háborút is hozhat ő!
Velünk akkor mi lesz?
Annás:
Ő egy újabb zug próféta,
Egy galileai.
Kajafás
A különbség, hogy népünk őt
királyként tiszteli.
S mit szól ahhoz Róma, 
ha új királyuk meglátják?!
Csak bámulják és tapsolják.
Azt gondolod, talán 
Mit szól ahhoz népünk,
ha kedvencüket vesszük el?
A tekintélyünk játsszuk el.
Elfordulnak tőlünk.
Annás:
Ő kell nekik, mért ne engednénk?
Hadd játsszon a nép, aggódni nincs miért!
Népszeszély!
Kajafás:
Bukásomhoz elég!
Én legyek, ki félreáll?
Meglapul, míg áll a bál.
Nem maradhat helyén!
Mit szól majd a papság?
Pilátus csak erre vár:
Egy megoldatlan belviszály!
Hatalmunknak vége.
Annás:
Palástban is így szólj!
Ébreszd fel a rettegést.
Megszavazunk, bármit kérsz!
Kajafás:
Legyen igen, döntés!
Annás
Vedd úgy, ez döntés.
         
Jézusnak meg kell halnia
                                                          
Pap I.: 
Jó Kajafás, a tanács összeült…
Nos, halljuk hát, miről kell döntenünk?
Kajafás:
Időnk kevés, ha nincs is kész a vád,
Sorsunk a tét, urak a tárgyra hát!
Tömeg:
Hozsánna Szupersztár!
Hozsánna Szupersztár!
Hozsánna Szupersztár!
Hozsánna Szupersztár!
Annás:
Bőgnek, mint a folyó, ha a medréből kilép!
Pár szemfényvesztő cécó, és már zúg az utcanép…!
Együtt:
Ebből baj lehet!
Tömeg:
Jézusunk! Jézusunk!
Együtt:
Ebből baj lehet!
Tömeg:
Légy reményünk, légy a csillagunk!
Pap I.:
Ott kinn ez az ember épp a népet szédíti…
Pap II.:
Még ránk küldi a csőcseléket! Meddig kell tűrni?!
Együtt:
Ebből baj lehet!
Tömeg:
Jézusunk!
Együtt:
Ebből baj lehet!
Tömeg:
Csillagunk!
Annás:
Nézd, Kajafás, a tömeg erre tart!
Pap I.:
Hívj Kajafás, római őrhadat!…
Kajafás:
Csak várj! Úgy vélem, hogy itt ma keményebb döntésre lesz szükség!
Annás:
Jézus a felkent, Názáret szégyene!
Vesszen a fattyú a tisztátlan vér!…
Pap I.:
Csak feltűnés nélkül… Csak diszkréten, csendben…
Kajafás:
Arcátlan fickó, ki tőlünk se fél!…
Annás:
Még terhünkre írják, hogy megtűrtük eddig!
A féleszű rajongóhad bűzlő fekély!…
Pap I.:
De mit tudnánk tenni, hisz népszerűbb mindig
Pap II.:
És mögötte - tudjuk - a közvélemény!…
Kajafás:
Jézust ha királynak mondják,
S ez leginkább Heródest bőszíti majd!
Vért és pusztítást látok, és
Még elűznek minket egy ember miatt!
Még elűznek minket egy ember miatt!
Együtt:
Az ám! Az ám!
Egy ember miatt!
Kajafás:
Még elűznek minket egy ember miatt!
Együtt:
Az ám! Az ám!
Egy ember… egy ember… egy ember miatt!
Pap I.:
Tán nyomasztja őt is e botrányos hajcihő…
Annás:
Ácsból, ha király lesz. Vesztünk lesz ő.
Pap II.:
Úgy tűnik, Jézus még vészesebb fertő,
Mint elődje, János, a keresztelő!…
Kajafás:
Állj! Állj! Nem vagytok észnél!
A sorsunk a tét, hát döntsünk hamar!
Végképp szét kell őt zúzni, mint elődje János,
Majd ő is meghal!
A törvény nevében- Majd ő is meghal!…
Együtt:
Meghal! Meghal! Majd ő is meghal!
Kajafás:
A nép érdekében, majd ő is meghal!
Együtt:
Meghal! Meghal! Ha ez kell… hát ez kell!
Majd ő is meghal!

Hozsanna

Tömeg:
Hozsanna… Hézsanna… Zsanna… Zsanna… Ho… Zsanna… Hé… Zsanna… Hozsanna…
Jézus, nézz most rám! Vegyél észre már!
Zsanna… Ho… Zsanna… Hé… Szupersztár!
Kajafás:
Ezt az ordenáré, züllött bandát hosszan hallgatván
Nem látomás, ez lázadás.
Jó lesz számolnunk a bajjal: Több mint rendbontó e dal!
Némuljon el! Pusztulni kell!
Tömeg:
Hozsanna… Hézsanna… Zsanna… Zsanna… Ho… Zsanna… Hé… Zsanna… Hozsanna…
Jézus, bármit kérj, érted megtenném!
Zsanna… Ho… Zsanna… Hé… Szupersztár!
Jézus:
Miért tékozlod, fékezd dühödet!
Úgysem mondhatsz többé álljt a szónak!
S ha egy nap minden ajkat elnémítanátok,
A puszta kősziklák zúgnák a dalt!
Tömeg:
Hozsanna… Hézsanna… Zsanna… Zsanna… Ho… Zsanna… Hé… Zsanna… Hozsanna…
Jézus, mentsd lelkünk! Harcolj érettünk!
Zsanna… Ho… Zsanna… Hé… Szupersztár!
Jézus:
Mért rám köszönt áldást ez a dal?
Ti vagytok az áldottak és Isten!
És egy sincs köztetek, ki nem juthat el hozzá,
Mert az ki Benne hisz, nem veszhet el!
Tömeg:
Hozsanna… Hézsanna… Zsanna… Zsanna… Ho… Zsanna… Hé… Zsanna… Hozsanna…
Jézus, mentsd lelkünk! Harcolj érettünk!
Zsanna… Ho… Zsanna… Hé… Szupersztár!

A Zelóta Simon

Tömeg:
Krisztus, úgy szeretlek!
Benned hiszek, nézd
Benned csak és Istenben!
Hát oltalmazz és védj
Krisztus, úgy szeretlek!
Benned hiszek, nézd!
Benned csak és Istenben!
Hát oltalmazz és védj!
Jézus, veled tartok,
Érj hát hozzám Jézus!
Melléd álltam elsőként!
Engem csókolj, Jézus!
Simon:
Nézd, kell-e még több bizonyság?!
Ők az erőd! Velük elsöpörhetnéd
Mind a bűnt és Róma férges szennyét,
És a terrort, amely népünk sújtja rég!
Tömeg:
Krisztus, úgy szeretlek!
Benned hiszek, nézd!…
Benned csak és Istenben!…
Hát oltalmazz és védj!
Krisztus, úgy szeretlek!
Benned hiszek, nézd!…
Benned csak és Istenben!…
Hát oltalmazz és védj!
Jézus, veled tartok,
Érj hát hozzám Jézus!
Melléd álltam elsőként!
Engem csókolj, Jézus!
Simon:
Rád várnak több mint ötvenezren…
A hangjuk árként zúg feléd!
S jönnének százszor ötvenezren…
S te bármit kérnél-, megtennék!
Hát hagyd, hogy fájdalmuk feltörjön,
És kortyolj a gyűlöletből!
Ez táplál, míg hatalmad felnő, s győzöl!…
Így lesz majd otthonunk e föld!
Tiéd lesz hatalom, s dicsőség!
És így lesz ez mindig és mindig!
Tiéd lesz hatalom és fenség,
Már örökkön örökké mindig!
Csak hódolhatják hatalmad fényét!
És így lesz ez mindig és mindig!
Már örökkön örökké mindig!
Tiéd a végtelen dicsőség!
Így örökkön örökké, mindig!
Ámen.

Szegény Jeruzsálem

Jézus:
Szólíts bár Simon, százszor ötvenezret,
Ahogy Róma, úgy ti sem értitek,
És Júdás, és más se, legyen pap, legyen bölcs,
És a város, Jeruzsálem sem,
A szó, hogy Hatalom, mit rejt.
A szó, hogy Dicsőség, mit rejt.
Mindez mit is jelent…
Egy sem foghatja fel!
Azt, mit én tudok már.
Mit te is tudhatnál.
Ó, Jeruzsálem, látnád, mi vár rád!
De te vakon lépsz tovább.
Sok lesz még a kín, Jeruzsálem!
Amit elszenvedsz a halálig, 
Mely örök léted lesz.
A megváltó halál.

Pilátus álma

Pilátus:
Egy férfi jött álmomban házamhoz… Egy galileai.
Oly éles, tiszta fürkésző szemű, különös ember volt.
Én kértem, mondja el sorsát, a dolgok kezdetét,
De a kérdésre egy szót sem válaszolt, mintha nem is értené…
És jött egy bősz vad tömeg, sok ütni kész ököl,
Ádáz és durva nép… Megrohanták mind… S itt megszakadt a kép…
És jöttek ezrek és ezrek, mind őt siratták
És körbejárt a bűnös neve is: Az én nevem mondták…

A templom

Kereskedők, pénzváltók:
Egyszer fenn, egyszer lenn az ár
Így dől el, mi a jó vásár.
Nálam végy, nálam jó bort nyelsz!
Nálam játssz, nálam játszva nyersz!
Egyszer fenn, egyszer lenn az ár…
Így dől el, mi a jó vásár…
Nálam végy, nálam jó bort nyelsz!
Nálam játssz, nálam játszva nyersz!
Pénzért minden jót kaphatsz!
Ebből, abból is választhatsz!
Pénz híján havi részlettel…
Vedd és vidd, amíg el nem kel!
Egyszer fenn, egyszer lenn az ár…
Így dől el, mi a jó vásár…
Nálam végy, nálam jó bort nyelsz!
Nálam játssz, nálam játszva nyersz!
Egyszer fenn, egyszer lenn az ár…
Így dől el, mi a jó vásár…
Nálam végy, nálam jó bort nyelsz!
Nálam játssz, nálam játszva nyersz!
Pénzért minden jót kaphatsz!
Ebből, abból is választhatsz!
Pénz híján havi részlettel…
Vedd és vidd, amíg el nem kel!
Egyszer fenn, egyszer lenn az ár…
Így dől el, mi a jó vásár…
Nálam végy, nálam jó bort nyelsz!
Nálam játssz, nálam játszva nyersz!
Egyszer fenn, egyszer lenn az ár…
Így dől el, mi a jó vásár…
Jézus:
Ó!!!.. Az imádság háza latroké lett!
Kifelé disznók a templomomból!
Tűnés! Menjen!!!

Harminc év volt

Jézus:
Így hát időm lejárt, pár nap még talán.
Három év a próbatétel,
Úgy tűnik most, harminc év volt…
Nyomorékok:
Pillants rám, szemem hályog csak!
Támassz meg, lábam elsorvadt!
Énrám nézz, velem tégy most jót!
Látod, két karom bénán lóg!
Bőröm, nézd, csupa genny és vér!
Fertőz mind, ami hozzám ér!
Átok- kín ez a fájó csonk!
Másom sincs-csak a koldusbot!
Kórus:
Krisztus, kérlek, hogy gyógyíts meg!
Krisztus, légy jó, és érints meg!
Krisztus, jöjj, gyere csókolj meg!
Bármit tégy, csakis értem tedd!
Pillants rám, szemem hályog csak!
Támassz meg, lábam elsorvadt!
Énrám nézz, velem tégy most jót!
Látod, két karom bénán lóg!
Bőröm, nézd, csupa genny és vér!
Fertőz mind, ami hozzám ér!
Átok kín ez a fájó csonk,
Másom sincs, csak a koldusbot!
Krisztus, kérlek, hogy gyógyíts meg!
Krisztus, légy jó, és érints meg!
Krisztus, jöjj, gyere csókolj meg!
Bármit tégy, csak értem tedd!
Pillants rám, szemem hályog csak!
Támassz meg, lábam elsorvadt!
Énrám nézz, velem tégy most jót!
Látod, két karom bénán lóg!
Bőröm, nézd, csupa genny és vér!
Fertőz mind, ami hozzám ér!
Átok, kín ez a fájó csonk!
Másom sincs, csak a koldusbot!
Krisztus kérlek, hogy gyógyíts meg!
Krisztus légy jó, és érints meg!
Krisztus jöjj és csókolj meg!
Bármit tégy, csakis értem tedd!
Jézus:
Túl, túl sokan vagytok! Nézd, fellöksz!
Ó, miért vagyok ilyen gyönge!
Menj, gyógyítsd meg magad! Ó…! Engedj el!

Minden nagyon jól van (reprise)

Mária Magdolna:
Próbáld meg ma este feledni a gondot,
Törnöd magad, miért is kell?
Hidd el, hogy minden nagyon jól van, minden megy jól.
Jézus:
Most egy könnyű álom jól esne.
Hát csak menjen a világ nélkülem.
Mária Magdolna:
Dőlj le hát, pihenj le,
Most a gondokat feledni kell!

Én hogy szeressem őt, mondd?

Én hogy szeressem őt, mondd!
Sorsom már az, mit ő mond.
Kell, hogy lásd a változást:
Ez a néhány hét érzem átformált,
Csak tudnám már, hogy miért?!
Úgy lüktet benn a kérdés:
Túl sok tán ennyi érzés?
Férfi ő, miért lenne más,
Annyi férfi volt már énvelem,
Ő mégis többet ér mindenkinél!
Bárcsak ölelném, ágyba vihetném.
Lázban, ahogy még soha talán,
Gyújtsd fel a reményt, végtelít,
Áthevít a vágy.
Várj, csak azt ne hidd, hogy tréfa ez!
Miért van így, tőle kérdezd:
Nézz csak rám, ez volnék én,
A lány, ki rég oly hűvös volt,
Eltűnt, messze jár… S vissza sem tér…
Elvakít a remény, végetelít, 
Áthevít a vágy, 
Lásd, ha ő szólna így rólam,
Nézne rám, s hívna lázban,
Tán elvesznék, megriadnék
Egy szó, s fejem meghajtanám,
Hisz bármit kérhet már, kívánom őt!
Úgy vágyom őt! Úgy hívom őt!
Mindig csak őt!

Örökre átkozott - Vérdíj

Júdás:
Egyetlen szót még, annyit még tudjatok
Aljas dolog ez és én borzadok.
Bár latolgatni késő már, mi bennem dúl.
Bezárult a kör, és innen nincs kiút.
Ha megteszem, mit vártok tőlem, mélybe húz!
És árulóként mindörökre átok sújt.
Érzem, ez vár!
Átok sújt rám.
Hol van az az ember, aki értené,
hogy Jézus maga választotta végzetét.
hogy Jézus maga akarta, hogy így legyen.
Higgyétek el, ő küldött, hogy megtegyem.
Csapda ez, ahonnan többé nincs kiút.
És árulóként mindörökre átok sújt.
Érzem, ez vár!
Átok sújt rám.
Annás, te a barátom vagy, válaszolj!
Kajafás, te mindent tudsz, hát mért nem szólsz?
Mért választott minket, mért követtük őt?
Mért nem lettem én is olyanná, mint ő?
Csapda ez, ahonnan többé nincs kiút.
És árulóként mindörökre átok sújt.
Érzem, ez vár rám!
Átok sújt le rám.
Annás:
Hagyd abba kérlek, ez mégiscsak túlzás!
Oly méltatlan hozzád e siránkozás.
Kajafás:
Kint vár a járőr, nálunk a bírák
Mondd meg, hogy hol jár, a többit bízd ránk.

Annás:
Hidd el, hogy jól jársz, már bíznod kell bennünk.
Kajafás:
A díjazás kb. 30 ezüst.
Csak annyit kell tudnunk, hol lesz az éjjel.
Annás:
A tömegtől távol, 
Kajafás:
vagy otthon, mint te.
Júdás:
Nem kell! Nem kell a vérdíj!
Kajafás:
Ennyit még elbír a költségvetés...
Júdás:
Nem kell, nem kell a vérdíj!
Annás:
Nem tehetsz másképp, nincs visszalépés..
Kajafás:
Gondolj csak arra, két lehetőség:
Annyi a nyomorgó, szórd köztük szét.
Mi megértünk téged, te érzékeny lélek!
Ez nem holmi vérdíj, ez tisztelet, tisztelet, tiszteletdíj.
Júdás:
Csütörtök éjjel a tömegtől távol, 
Egy kertben lesz, és a kert neve Gethsemane.
Tömeg:
Szép volt Júdás!
Jól van Júdás!

Az utolsó vacsora

Apostolok:
Minden kínra, minden szenvedésre,
Legjobb gyógyszer ez a nemes bor
Meg ne zavarj most, végre látom,
Hogy kell élnem, könnyű szívvel okosan és jól.
Nem mindenki lehet ám apostol.
Elértük és nem méltatlanul.
Visszavonulunk, és a hírünk megőrzi,
Ha kész majd az Evangélium.
Jézus:
A vég… így túl nehéz,
Hisz árulóm testvér és barát.
Az én vérem a bor, mit dicsértetek.
Az én testem a kenyér, és ez a végzet.
Mind véremből ittatok, testemből ettetek itt!
Legyen majd az emléktek ez a perc és kép!
Őrjítő ezt látni, s türelmesen várni, hogyan leszek emlékké!
Fakó, üres arcuk csodálni, és tudni, megtagad majd köztük egy!
Nézni, ahogy itt ül, ki elárul majd végül!
Apostolok:
Én nem! Ki lehet az?! Rám célzol? Az nem lehet!
Jézus:
Péter tagad meg majd először és aztán másodszor is újra,
S harmadszor is végül! 
Közületek egyik elárul majd engem, el fog, tudom hagyni!
Júdás:
Ne játssz nekünk drámát! Tudod te jól, hogy ki…
Jézus:
Miért nem mész, hogy meg tedd?
Júdás:
Tudom, hogy ezt várod!
Jézus:
Siess már várnak!
Júdás:
Te akarsz elküldeni!
Jézus:
Nem érdekel, miért teszed!
Júdás:
Emlékezz kérlek, hogy mi lett belőled!
Jézus:
Te hazug, te Júdás!
Júdás:
Hiába is mondod,
Te akartad végig, hogy menjek!
A becsvágyad, az üldöz engem!
Jézus:
Siess, bolond, siess, csak menj!
Kímélj meg ettől! Hallani se jó! Menj!!!
Apostolok:
Minden kínra, minden szenvedésre,
Legjobb gyógyszer ez a nemes bor
Meg ne zavarj most, végre látom,
Hogy kell élnem, könnyű szívvel okosan és jól.
Nem mindenki lehet ám apostol.
Elértük és nem méltatlanul.
Visszavonulunk, és a hírünk megőrzi,
Ha kész majd az Evangélium.
Júdás:
Szánalmas kisember, nézd meg, hogy mit tettél:
Hát hová jutottunk, és még meddig süllyedünk?!
A régi eszmék kihaltak, és mindez miattad!
Aki megváltoztatott, elvett tőlünk minden jót!
Mint vétkes bűnöző, mint tőrtől sebzett vad…
Mint egy fáradt, bukott népvezér… Csak látnád most magad!
Jézus:
Tűnj el! Már várnak! Menj, menj innen!!! Ó már biztos várnak rád!
Júdás:
Nézek rád és egyre inkább nem értem meg,
Veszni így a dolgot vajon miért engedted?
Jobban tetted volna, hogyha megtervezed…
Ó…
Apostolok:
Minden kínra, minden szenvedésre,
Legjobb gyógyszer ez a nemes bor
Meg ne zavarj most, végre látom,
Hogy kell élnem, könnyű szívvel okosan és jól.
Nem mindenki lehet ám apostol.
Elértük és nem méltatlanul.
Visszavonulunk, és a hírünk megőrzi,
Ha kész majd az Evangélium.

Jézus:
Nem maradt hát ébren senki sem… Péter… János… Jakab…
Senki sem virraszt mellettem… Péter… János… Jakab…

Gethsemane

Jézus:
Én bármit mondanék, a döntés- tiéd…
Uram, látod, mégis kérlek, vedd vissza e kínzó terhet!
Nem bírom el… megváltoztam, ne nézd azt, ki egykor voltam.
A hit, mit te adtál, érzem, elhagy már…
Három év a próbatétel visszanézve - harminc évnek tűnik, hidd el!
Harminc év és mind oly hiábavaló!
És most vége!
Teljessé a műved miért csak halállal lehet?
Tudod jól, hogy gyűlölnek majd, és fához szegeznek!
Ezt mondjad el, felelned kell Uram!
Ezt mondjad el, ez érdekel Uram!
Miért kell halnom?
Több leszek-e azzal, ha az életem adnám?
A szavaim, s a tetteim így jobbak lesznek tán?
Ezt mondjad el, felelned kell Uram!
Ezt mondjad el, ez érdekel Uram!
Nem kérek mást, felelned kell Uram!
A halálom hát dicsőség lesz-e, mondd!
A halálom hát dicsőség lesz-e, mondd!
Ismerlek már, ismerlek én Uram!
Ismerlek már, ismerlek én Uram!
Ó! Miért kell meghalnom?!
Ó, miért épp nekem?
Bizonyítsd be azt, hogy nem hiába ölnek meg!
Mutasd meg csak egyszer, mindentudó szellemed!
Mondjad el, hogy mi az, amiért én meghalok?
Tudjam csak, hogy hol, mikor és azt is, vajon hogy!
Ó… jól van hát… meghalok
Nézd, nézd, hogy halok meg!
Nézd, hogy halok meg!
Nézd, hogy halok meg!
Lásd… nem harcolok, túl fáradt vagyok,
Harminc év, vagy kilencven volt, túlontúl sok
Befejezni mégis félek… amit kezdtem – 
Amit kezdtél, mert nem én kezdtem!
Isten! Hatalmad nagy… S az én hitem te vagy
Jöjjön hát a méregpohár! Üss meg, törj meg, ölj meg engem!
Szegezz fához! Végy magadhoz!
Most, míg meg nem gondolom!

Árulás

Jézus:
Júdás, hát csókkal árulsz el…
Apostolok:
Mit hallok, mi az, mi közeleg?
Kik vagytok?
Ne jöjjetek közelebb!
Ki az, ki közelít?
Ó, mondd meg hát, miért jönnek, és kik ezek?
Mondd meg hát, miért jönnek, és kik ezek?
Védd, védd magad!
Jövünk, és harcolunk!
Védd magad!
Jézus:
Nem! Nem! Félre a harc!
Be kell látnontok, hogy vége...
Elmúlt, bármily szép is volt.
Ma itt lerakjuk a fegyvert.
S holnap újra halásztok.
Tömeg:
Hogy vagy Jézus ma éjjel?
Mondd, veszve érzed a hős harcot?
Tudsz még bízni, vagy megtörtél?
Sejted-e már, hol is tévedtél?
Van-e még számodra visszaút?
Úgy érzed, hogy még feljebb jutsz?
Látod-e azt, ami reád vár?
Embereidre mondd, mit hagytál?
Isten lásd nem olyan, mint te!

Kajafás előtt

Kajafás:
Jézus, itt az alkalom, eljöttünk, hogy bizonyíts!
Az Úr fiának mondod magad,
Állításod törvényt sért!
Jézus:
Azt mondod te, csak te mondod!
Kajafás:
Láthatjátok, jó urak, 
Így lett gyanúból biztos tény.
Júdás, munkád megköszönjük!
Maradj, nézz, hogy hogy hullhat szét.

Péter tagadása

Asszony:
Úgy rémlik, láttalak már.
Jól emlékszem.
Az a bűnöző, kit elvittek, 
Még veled volt nemrég.
Péter:
A szemed káprázott csak!
Hidd el, asszony, sosem ismertem!
És nem jártam a közelében sem!
Férfi:
Biztos, hogy láttam veled azt az embert!
Éjjel melletted volt!
S te megtagadod..
Péter:
De hiszen mondtam, hogy nem ismerem egy-egy.
Katona:
Én is láttalak ott, és ő is ott volt.
Péter:
Nem ismerem!
Mária Magdolna:
Péter, hisz most megtagadtad őt!
Vállalni nincs erőd.
Péter:
Értsd meg, nem tehettem mást.
Lásd be, hogy nincs tovább.
Mária Magdolna:
Emlékezz, éppen az történt, amiről ő beszélt.

                                                                  Pilátus és Krisztus

Pilátus:
Kit rejt e tépett rongy? E meggyötört arc oly halvány!
Szólj hát! Na, bátorság!
Katona:
Krisztus ez uram. Zsidó és király.
Pilátus:
Ó hát Jézus Krisztus ő! Nos, e külső meglepő.
Ily gyönge tán egy nagy király? 
Így hát, nem csak Messiás, király is vagy! Zsidó király!
Jézus:
Te szólítsz annak.
Pilátus:
Úgy szólj, hogy érthesselek. Nem, ez így nem válasz.
Baj van barátocskám. Észnél légy jó zsidó király!
Ne játszd itt a közömböst, most dől el sorsod és jövőd,
S te nem beszélsz?! Te néma király!
Galileát elhagyván mért nem hozzám futottál?
Menj, vár Heródes! Az a te fajtád!
Tömeg:
Hozsanna… Hézsanna… Zsanna… Zsanna… Ho… Zsanna… Hé… Zsanna… Hozsanna…
Hé, te Jézus, mondd, hová tűnt, amid volt!
Zsanna… Ho… Zsanna… Hé… Bukott sztár!

Heródes király dala

Heródes:
Jézus, végre látlak már! Ez minden pénzt megér!
Népünk rólad mifelénk ódákat regél.
Gyógyult bénák, sok feltámadt halott
Úgy dicsérnek, hogy Isten vagy, lásd, beindult a bolt.
Ha te vagy a Krisztus, és isteni vagy 
Bizonyságot adj nekem: Borrá változasd vizem!
Egy trükköt csupán! Aztán, zsidó király, 
Békén elmehetsz tán.
Jézus, magad sem hinnéd, hogy bukik rád a nép.
Bámulják a szupersztárt, az év nagy emberét.
Jó ez a reklám, de hátha hazugság!
Küldd padlóra a cinikust, na, próbálkozz meg hát!
Ha te vagy a Krisztus, az igaz és nagy, 
Győzz meg minket édes úr! Menj, ott a swimming pool! 
Kis sétát tegyél fenn a víz tetején!
Menj hát, hadd lássam én!
Csak az a kérdés izgat: Mitől lettél sztár? 
Mi lehet a különbség, mely közted s köztem áll?
Míg őrzöm a kopott kaptafát, te feltörtél, s én csápoló, 
Csak felnézhetek rád.
Jó, ha Krisztus vagy hát, s erről nem nyitsz vitát,
Lakasd jól ma ebéddel háznépem egy kenyérrel.
Ám ha nem sikerül: vigyázz, sokba kerül! 
Jöjj hát zsidó király!
Hej, Krisztus szólalj meg már! Mr. "Juj, de nagy sztár"!
Rossz vicc vagy, nem az Úr. E humbug, szemet szúr.
Vigyétek el, ez egy szót sem felel.
Tűnj el, zsidó király, tűnj el!
Tűnj el! Tűnj innét, zsidó király!
Tűnj el, háháhá, Te, zsidó király! Tűnj el az életemből! 

Kezdhetnénk-e újból?

Mária Magdolna:
Létem értelme voltál. 
És most, hogy láttalak, már meg is halhatnék.
Miért így történt mindez? Miért, ha nincs többé?
Kezdhetnénk-e újból?
Rózsaszínben láttam mindent.
És most úgy rémít az, hogy megcsúfoljuk majd
Azt, mit tőled kaptunk. Bárcsak álmodnék!
És elkezdhetnénk újból!
Péter:
Kitartasz végig, érzem!
De tőlünk most már messze jársz, így szavunk el nem ér.
Oly dermesztő a kétség, ha minden véget ért,
Mondd, kezdhetnénk-e újból?
Együtt:
Létem értelme voltál.
És most hogy láttalak, már meg is halhatnék.
Miért így történt mindez? Miért, ha nincs többé? 
Kezdhetnénk-e újból? 
Kitartasz végig, érzem. 
De tőlünk most már messze jársz, így szavunk el nem ér.
Oly dermesztő a kétség, ha minden véget ért.
Mondd kezdhetnénk-e újból?
(4x)
Kezdhetnénk-e újból?
Kezdhetnénk-e újból?

Júdás halála

Júdás:
Nagy Ég! Ez ő volt! Őt vitték vérben ott!
És én leszek majd ezért is az átkozott!
Oly sebzett volt és kegyetlenül meggyötört,
Csak én tudom, hogy kik voltak a bűnösök!
Bár ő is tudná számomra a menthetőt!
Mert nem sejthettem, mi vár rá, csak óvtam őt…
Védtem, óvtam őt! Ügyünkként óvtam őt!
Annás:
Hagyd már a gyónást! Feledj el mindent!
Én nem értem, mért érzel bűntudatot.
Pap:
Látod, a nép is ellene vallott,
Te jó lóra tettél, és igazad volt!
Kajafás:
Nagyszerű tetted megmenti Izraelt,
Meglásd, az utókor feljegyzi még.
Mellékes szempont, hogy meg is fizettünk,
Vedd úgy, hogy kárpótlás a Júdás-csókért.
Júdás:
Krisztus! Tudom, nem hallhatsz,
Lásd, úgy történt minden, ahogy te akartad!
Krisztus! Eladtam népem,
És kegyetlen sorsa lesz gyilkosodnak!
Ártatlan véreddel mocskolnak majd.
Sárban és mocsokban vonszolnak majd.
Sárban és vérben vergődöm majd.
Sárban és mocsokban vergődöm, vergődöm, vergődöm majd.
Én hogy szeressem őt most?
Nem tudom, hogy bujkált.
Ember ő, egy ember csak, és nem király.
Bár épp olyan, oly ismerős nekem.
Ez rémiszt úgy, hogyha halott lesz és hideg 
Mondd szeret-e, s hogy élni már.  
Gondol-e majd rám.
Az elmém oly sötét most
Istenem! Meg tudom-e valaha,
Miért engem választottál.
Krisztus, te vagy a gyilkosom!
Te vagy a gyilkosom!
Gyilkos vagy gyilkos vagy gyilkos vagy
Tömeg:
Szép volt Júdás... 
Jó éjt Júdás...

Megpróbáltatás Pilátus előtt

Pilátus:
No lám, a király vendégem még egyszer!
És miért újra itt? Tán Heródes nem szívlel?
Kajafás:
Rómának kell dönteni helyettem.
Törvényünk nincs ítélni ez ügyben!
Feszíttesd keresztre! Ez, ami nékünk kell!
Feszíttesd keresztre! Ez, amit tenned kell!
Pilátus:
Hogy van ez, Jézus, mondd! Idehurcoltak!
Bilincsbe verve, vérben! Hű néped hozott ide!
Így tervezted vajon, mondd csak?
Szólj, zsidók királya! Hol az országod?
Nézz csak rám! Zsidó volnék?
Jézus:
E földön nincs semmim! Túl vagyok már… Rég, rég túl…

Tömeg:
Válaszolj őszintén!
Jézus:
Ha léteznék királyság, ó, bárcsak megnyílna számomra!
Pilátus:
Király vagy hát?
Jézus:
Mondod, hogy az vagyok!
Úgy látom én, inkább egy kárhozott…
Pilátus:
Hogyan van hát? Az igaz mindig egy!
Két igazság? De hátha mégis egy!
Tömeg:
Feszíttesd meg! Feszíttesd meg!
Pilátus:
Mit kértek ti? Királyotok vesszen el?
Tömeg:
Csak egy király van: Caesar!
Pilátus:
Nem csinált bajt! Semmilyen bűne nincs!
Tömeg:
Csak egy király van: Caesar! Vesszen Jézus!
Pilátus:
De hát miért így? Nem tartom rossznak!
Ártatlan őrült! Senkit nem izgat!
Rossz útra vitték! Megtévedt tán csak!
Meglátjátok, észhez tér, ha korbácsot kap!
Tömeg:
Keresztre! Keresztre! Keresztre! Keresztre!
Pilátus:
Ez nem lehet Krisztus!
Be kéne zárnom, semmi oka sincs, hogy kivégezzem.
Szomorú kis ember, nem egy Isten ő.
Hol a bűn, amiért itt áll?
Tömeg:
Feszíttesd meg! Feszíttesd meg!
Pilátus:
Íme az ember! Íme királyotok!
Tömeg:
Király csak egy van: Caesar!
Pilátus:
Képmutatók! Gyűlöltök engem is.
Tömeg:
Király csak egy van: Caesar!
Feszíttesd meg!
Pilátus:
Nem értem bűnét! Nem látok senkit.
Rossz útra vitték, azt hiszik, boldog.
De hogy örüljetek, korbácsot kap itt most.
Tömeg:
Feszíttesd meg! Feszíttesd meg!
(39 korbácsütés)
Pilátus:
(számol)
Lásd, mire mész, Jézus! Mondd, mit akarsz, Jézus! Szólj hát!
Légy óvatos, kérlek! Egy szó – halál, vagy élet! Úgy ám!
Miért nem beszélsz? Látod: kezemben az életed!
Hogy maradhatsz csöndben? Félek, hogy nem értettél meg!
Jézus:
Semmi sincs kezedben, véges hatalmad.
Minden, minden készen áll… 
Változtatni te már semmin sem tudsz!
Pilátus:
Azt hiszem őrült vagy! Hogy segítsek így?
Tömeg:
Pilátus! Feszíttesd őt keresztre!
Caesarra gondolj! Kötelességed! Őrizd a békét! Feszíttesd meg!
Caesarra gondolj! Le leszel váltva! Ki leszel tiltva! Feszíttesd meg!
Caesarra gondolj! Keresztre végre! Keresztre véle gyorsan már!
Caesarra gondolj! Keresztre végre! Keresztre véle gyorsan már!
Pilátus:
Nem hat meg már nagy önpusztításod!
Halj meg, ha akarsz, te elfajzott mártír!
Mosom kezem! Ha ez kell, ám legyen!
Halj meg, ha akarsz, te együgyű bábu!

Szupersztár

Júdás:
Nézek rád, és egyre inkább nem értem meg,
Veszni így a dolgot vajon miért engedted.
Időt s helyet miért pont így választottál?
Későn jött az áldozat, vagy nagyon korán?
Nem tudhatta, kit dobott el Izrael népe,
Ha ma jönnél, már mögéd állna minden nemzetsége.
Tudni szeretném, tudni szeretném,
Tudni szeretném, tudni szeretném,
Tudni szeretném, tudni szeretném,
Tudni szeretném, tudni szeretném.
Júdás + Kórus:
Neked tudnod kell, nekem tudnom kell,
Neked tudnod kell, nekem tudnom kell,
Neked tudnod kell, nekem tudnom kell,
Neked tudnod kell, nekem tudnom kell.
Kórus:
Jézusunk! Jézusunk! Az vagy-e hát, kinek elmondtunk?
Jótevőnk! Csillagunk! Vagy csak egy név, amit feldobtunk?
Válaszolj! Szupersztár! Áldozat volt-e a kínhalál?
Jézusunk! Mondjad el: hol keressünk, ha már nem leszel!
Júdás:
Élen álló társaidról úgy tartod-e: 
Azt akarták volna ők is, mint amit te?
Buddha talán így tett és most melletted áll?
Jó Mohamed egykor rég vajon éppen így csinált.
Mondd hát, ha választott volt Sors és a Végzet. 
Mért éppen a vértől mocskos halállal ér véget.
Júdás + Kórus:
Tudni szeretném, tudni szeretném,
Tudni szeretném, tudni szeretném,
Tudni szeretném, tudni szeretném,
Tudni szeretném, tudni szeretném.
Nekem tudnod kell, nekem tudnom kell,
Nekem tudnod kell, nekem tudnom kell,
Nekem tudnod kell, nekem tudnom kell,
Nekem tudnod kell, nekem tudnom kell.
Kórus:
Jézusunk! Jézusunk! Az vagy-e hát, kinek elmondtunk?
Jótevőnk! Csillagunk! Vagy csak egy név, amit feldobtunk?
Válaszolj! Szupersztár! Áldozat volt-e a kínhalál?
Jézusunk! Mondjad el: hol keressünk, ha már nem leszel!

Jézus:
Atyám! Bocsáss meg nekik!
Nem tudják, mit tesznek.
Ki az én anyám?
Hol az én anyám?
Istenem! Miért feledkeztél meg rólam?
Szomjazom. Szomjazom.
Istenem, de szomjas vagyok.
Nagyon szomjas...szomjas...szomjas.
És ez a vég!
Atyám! Kezedbe ajánlom éltemet!

VÉGE